אלעזר מור יוסף

הרב אלעזר מוריוסף (1919–2007) היה מרבני מרקש, מורה בטנג'יר וראש ישיבה בקזבלנקה שבמרוקו. בסוף ימיו התגורר בישראל.

ביוגרפיה 
נולד בשנת 1919 (ה'תרע"ט) במרקש שבמרוקו לחלווה ולרב מאיר מוריוסף. בצעירותו למד אצל הרב שלמה "ל'חכם" דהן. כשבגר למד בחברותא מדי יום עם הרב מרדכי קאקון, ששימש כדיין בעיר. בתקופה שלפני נישואיו, שימש כמגיד שיעור בישיבה מקומית.

לאחר שנישא לאליסיה בן טולילה, עבר לקזבלנקה והחל לשמש כראש ישיבת "נווה שלום" בעיר. את האחרונה הקים הרב מאיר אלבז (נכדו של הרב אבא אלבז), וייעודה היה הכנת בוגריה ללימודים בישיבות באירופה, בשל המחסור בבחורי ישיבה שנוצר בישיבות אלו לאחר השואה.

לאחר תקופה בקזבלנקה עבר לטנג'יר. בתקופות אלו גם שימש כמורה לדקדוק עברי.

היה ידידם של הרב חיים רפאל שושנה ורבי דוד בוזגלו.

בחודש פברואר 2001 עלה לישראל והתיישב באשדוד.

הלך לעולמו ב-26 באפריל 2007 (ח' באייר ה'תשס"ז) לאחר מחלה, ונקבר באשדוד.

הרב מוריוסף העמיד תלמידים רבים, בהם הרבנים עמרם אלחדד - דיין ואב בית דין בחיפה, חיים אלחדד - מורה צדק בירושלים, פנחס קריספין - רב באשדוד ואליהו סויסה - רב מחלקת הכשרות באשדוד.

חיבוריו 
השאיר אחריו כתבי יד וחידושים על הש"ס, שיצאו לאחר פטירתו בספרים:
מנוחת אלעזר
תורת אלעזר

קישורים חיצוניים 
 אהרון מיכאלי, הגאון רבי אלעזר מור יוסף זצ"ל, בעיתון יום ליום
 מעמד הכנסת ספר תורה לזכרו, באתר מנהגי מרוקו

הערות שוליים 

אשדוד: אישים
ישראלים ילידי מרוקו
מורים לעברית
מרקש: רבנים
עולים בשנות ה-2000
קזבלנקה: רבנים
ראשי ישיבה מרוקאים
ישראלים שנולדו ב-1919
ישראלים שנפטרו ב-2007